En bremseforstærker gør det meget lettere at bremse, idet den øger trykket på bremsepedalen. Den kontrolleres ved, at man med slukket motor pumper pedalen til den bliver hård og fast (6-7 gange) for at fjerne vacuum fra beholderen. Herefter trædes pedalen atter nedog holdes under konstant tryk, medens motoren samtidig startes. Hvis pedalen nu synker yderligere lidt ned, er din bremseforstærker i orden.